OpenLLM-France/wikimedia huggingface dataset:
# Arte endekatu

Arte endekatua, alemaniako Entartete Kunst hitzen itzulpena da, nazien erregimenaren aldian Alemania osoan arte modernoa deskribatzeko erabiltzen zen espresioa hain zuzen ere. Naziek arte mota hau gaitzesten zuen eta "arte heroikoa" zeritzotena goretsi. "Endekatu" arte hau, Alemanian debekatua izan zen eta "ez alemaniar"-tzat jotzen zuten, boltxebike eta juduen kutsua gaineratuz. "Artista endekatutzat jotzen zutenak zigortuak izan ziren; besteak beste, ezin zuten irakaskuntzan aritu, ezin zuten beraien artea erakutsi edota saldu eta zenbaitetan, artea sortzea ere eragotzi zieten.

## Historia

Arte endekatua halaber, naziek antolatutako propaganda erakusketa baten izenburua izan zen. Erakusketa hau, 1937 urtean, Municheko Haus der Kunst-en egin zuten eta bertan arte modernoko lanak, anabasean jarrita eta irrigarri uzten zuten testuak gaineratu zizkien. Horrez gain, aldez aurretik 1933 urtean alemaniako agintariek ordaindu zuten itzelezko salneurria zehaztu zuten, herri xehea bukatu berri zen gerraren ondoriak eta 1929ko krisi ostea sufritzen zuen bitartean. Iritzi publikoa arte modernoaren kontra jartzeko asmotan, erakusketa hainbat hiritan izan zen, Alemania eta Austria barrena.
Arte modernoa debekatzen zuten bitartean, ohiko margo eta eskultura, "odola eta lurra" "arraza garbitasuna", edertasuna, militarismoa eta obedientzia baloreak goresten zutenak sustatu zuten. Era berean, musika tonala izatea eta jazz musikaren eragin gabekoa nahi zuten; bestelako pelikulak eta antzezlanak zentsuratuak izan ziren.
Horrela jokatzearen arrazoia hau zen: artea heroikoa, benetako artea adierazten du eta eredu modernoek ordea edertasun kanonetik kanpo zeuden. Artista "garbi"ek "arte garbia" sortzen zuten eta aldiz, artista modernoek, "endekatuek" ordea "arte endekatua" ekoizten zuten.
Naziek artista "endekatu"tzat jotzen zuten artisten zerrenda:
* Ernst Barlach
* Max Beckmann
* Hans Bellmer
* Marc Chagall
* Otto Dix
* Max Ernst
* Otto Griebel
* George Grosz
* Erich Heckel
* Wassily Kandinsky
* Ernst Ludwig Kirchner
* Paul Klee
* Emil Nolde
* Franz Marc
* Edvard Munch
* Max Pechstein
* Christian Rohlfs
* Oskar Schlemmer
* Karl Schmidt-Rottluff
* Gustave Courbet
* Eugen Hoffmann
* Paul Bindel
* Otto Baum
* Lovis Korintoko
* Edwin Scharff
Estiloak:
* Dada
* Kubismoa
* Espresionismo
* Fovismo
* Inpresionismoa
* Surrealismoa

## Kanpo estekak

* Datuak: Q156460
* Multimedia: Entartete Kunst / Q156460
# Arte eszeniko

Arte eszenikoa agertoki batean ikus-entzuleen aurrean garatzen den arte mota da. Arte eszenikoak dira, besteak beste, zuzeneko musika emankizunak, musikalak, opera, balleta, gaur egungo dantza, antzerkia eta kabareta. Arte eszenikoetan lanbidezko musikari, dantzari, antzezle edo komedianteek jarduten dute, sarri zuzendari batek bideratuta, baina baita amateurrek ere.
Arte eszeniko izenak nabarmentzen du arte molde hau sormenezkoagoak diren beste arte moldeen (idazketa eta antzerkigintza, musikagintza eta koreografia) mendekotzat ikusiak direla, nahiz eta hainbat artistek arte molde biok nahasten dituzten. Sentimenduen adierazpena arte eszenikoen erdigunea izan ohi da. Arte eszenikoen tresna nagusiak agertokiaren, janzkeraren eta argiztapenaren sorkuntza eta soinu teknika dira.

## Kanpo-estekak

* Datuak: Q184485
* Multimedia: Performing arts / Q184485
# Arte erakusketa

Arte erakusketa bat zenbait objektu artistiko (zentzu orokor batean) ezagutzera ematen diren espazioa da. Termino unibertsaletan, erakusketa oro aldi baterakotzat hartzen da, baldin eta ez bada zehazten behin betiko erakusketa dela.
Erakusketetan, hauek banakoenak edo kolektiboenak izan daitezkeelarik, banakoen edo taldeen irudiak, bideoak, soinuak, interaktibitateak, eskulturak etab. aurkeztu daitezke. Artistak museoetan, arte galerietan, arte klubetan edo galeria pribatuetan aurkeztu daitezke. Artelanak salgai daudenen eta ez daudenen arteko bereiztasuna dago.

## Bibliografia

* O'Doherty, Brian and McEvilley, Thomas (1999). Inside the White Cube: The Ideology of the Gallery Space. Universidad de California Press, Edición expandida. ISBN 0-520-22040-4.
* New York School Abstract Expressionists Artists Choice by Artists, New York School Press, 2000. ISBN 0-9677994-0-6.
* Banks, Paul N. and Pilette, Roberta (2000). Preservation : issues and planning. ALA ISBN 0-8389-0776-8.
* ANSI/NISO Z39.79-2001 Environmental conditions for exhibiting library and archival materials: an American national standard, NISO, 2001. ISBN 1-880124-44-0.

## Ikus, gainera

* Espazio artistikoa
* Erakusketa
* Erakusketa birtuala
* Arte feria
* Arte jaialdia
* Arte galeria
* Instalazio artistikoa
* Museoa

## Kanpo estekak

* Datuak: Q667276
* Multimedia: Art exhibitions / Q667276
# Beckov

Beckov Eslovakiako udalerri bat da, Nové Mesto nad Váhomeko barrutian kokatuta. 28,62 km²ko azalera du eta 1353 biztanle 2017ko datuen arabera.

## Historia

Idatzizko lehen aipamena 1208. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q269607
* Multimedia: Beckov / Q269607
# Beckwourth (Kalifornia)

Beckwourth Ameriketako Estatu Batuetako erroldak esleitutako leku bat da. Plumas konderrian dago, Kalifornia estatuan. 478 biztanle ditu, 30,270983 kilometro koadroko azaleran banatuta.

## Ikus, gainera

* Plumas konderria

## Kanpo estekak

* Datuak: Q813758
# Becky (2020ko filma)

Becky 2020ko Jonathan Milott eta Cary Murnion estatubatuar zinema zuzendarien thriller filma da.

## Argumentua

Oharra: Atal honek istorio osoa edo amaiera argitzen du.
Filmak asteburu bat du oinarri: Becky eta bere aita laku alboan duten etxera joan dira asteburua pasatzera, baina asteburu pasa polit eta lasai bat izan behar zuena bat-batean aldatuko da. Ama hil ondoren erabaki dute deskonexio egun horiek behar zituztela, eta lasaitasun bila joan dira lakura.
Ezustean, espetxetik ihes egin berri duen preso talde bat joango da aita-alabengana: Dominick buru duen preso talde bat da, eta ez dira, inondik inora, gupida bila joan hara. Etxebizitza inbadituko dute, eta egoera zail horren aurrean, Becky izango da testuinguruari aurre egingo dion pertsonaia, aitaren aurretik. Hala, nerabearen eta preso taldearen arteko bataila bat bihurtuko da filma.

## Aktoreak

* Lulu Wilson: Becky Hooper
* Kevin James: Dominick
* Joel McHale: Jeff Hooper
* Amanda Brugel: Kayla
* Robert Maillet: Apex
* Ryan McDonald: Cole
* James McDougall: Hammond

## Erreferentziak

* ↑ «Beacky, bataila baten gidari» Berria 2021-02-06 CC BY-SA 4.0 lizentziapean.

## Kanpo estekak

* Datuak: Q93972936
# Beckham konderria (Oklahoma)

Beckham konderria (ingelesez: Beckham County) Oklahomako konderri bat da, Ameriketako Estatu Batuetan. Hiriburua Sayre da. 2010eko zentsuaren arabera 22.119 biztanle zituen, Beckham kilometro koadroko azaleran.

## Geografia

Beckham konderriak 2.341,19 kilometro koadro ditu. Horietatik 5,53 ura dira. Beste 2.335,67 lurra dira. Biztanleria dentsitatea 9,45 da.

## Demografia

2010eko zentsoan bizi ziren 22.119 pertsonetatik 20.078 txuriak edo hispanoak dira. Horietatik hispano edo latino kategorian 2.619 dira. 842 beltzak edo afroamerikarrak. 565 amerikar natiboak ziren eta 2 Hawaii edo Pazifikoko irletako natiboak. 173 asiarrak ziren. Bestelako arraza bat kategorian 21 biztanle daude. Bukatzeko euren burua arraza bat baino gehiagotan 438 pertsonek kokatzen zuten.

### Biztanleria piramidea
## Kanpo estekak

* Datuak: Q491646
* Multimedia: Beckham County, Oklahoma / Q491646
# Beckton

Beckton, Erresuma Batuko Londres hiriburuan dagoen auzo bat da, Ingalaterran.
* Datuak: Q3417728
* Multimedia: Beckton / Q3417728
# Beckville (Texas)

Beckville Texasko hiri bat da. Panola konderrian kokatua dago. 2010ean 847 biztanle zituen, 3,15 kilometro koadrotan banatuta.

## Ikus, gainera

* Panola konderria

## Kanpo estekak

* Datuak: Q978731
# Beckholmen

Beckholmen Suediako Stockholm hiriburuaren erdigunean dagoen uhartea da, Djurgården uhartearen ondoan. Mendeetan zehar ontziolei loturik egon da.

## Izena

Beckholmen izena Bäck- eller Tiärholmen izenetik dator, "bikearen uhartea".

## Historia

Magnus III.a Suediakoak Klara monasterioari eman zion uhartea XIII mendean eta Biskopsholmen izena hartu zuen, "apezpikuaren uhartea". 1633an bike distilategia eraiki zen bertan, hiriko ontziolek erabiltzen zutena, eta halako garrantzi ekonomikoa hartu zuen Kristina erreginak hiriaren barnean sartu zuela uhartea, eta hiriko negoziogizonek kontrolatu nahi izan zutenez hainbat eskutatik pasa zen.
XIX mendean lurrun bidezko untziak asko ugaritu ziren eta 1848an untziolen jabeek erosi eta bi ontziola eraiki zituzten bertan. 1918an Estokolmoko udalak erosi zuen eta Suediar Armadak hirugarren ontziola bat eraiki zuen.

## Iruditegia

* Djurgården uhartearekin lotzen duen zubia, Beckholmsbron.
* Ontziolaren dikeak.
* Garabiak.
* Uhartearen mapa.

## Kanpo estekak

* Datuak: Q791762
* Multimedia: Beckholmen / Q791762
# Beckingen

Beckingen Alemaniako udalerria da. Sarre estatuan dago, [[Merzig-Wadern (barrutia)|Merzig-Wadern]] barrutian. 2014an 15.102 biztanle zituen 51,68 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559689
* Multimedia: Beckingen / Q559689
# Beckley (Mendebaldeko Virginia)

Beckley Ameriketako Estatu Batuetako hiri bat da. Raleigh konderrian dago, Mendebaldeko Virginia estatuan. 17.286 biztanle ditu, 24,631554 kilometro koadroko azaleran banatuta.

## Ikus, gainera

* Raleigh konderria

## Kanpo estekak

* Datuak: Q813745
* Multimedia: Beckley, West Virginia / Q813745
# Beckum

Beckum Alemaniako udalerria da. Ipar Renania-Westfalia estatuan kokatuta dago, [[Warendorf barrutia|Warendorf]] barrutian. 2014an 35.909 biztanle zituen 111,46 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q2707
* Multimedia: Beckum / Q2707
* Webgune ofiziala
# Azazkal-mozteko

Azazkal-moztekoa azazkalak mozteko erabiltzen den hortz okerreko erreminta bat da. Metalezkoa izan ohi da, tamaina desberdinetakoak daude, eta, funtsean, bi xaflaz osatuta dago, mutur batez elkartuta. Xafla horiek ebaketa-orri bana dute elkarren aurka, kontrako muturrean, eta kirtenaren gainean, alderantziz jarrita. Azazkal-mozteko gehienetan, forma zorrotza eta lima-gainazala dituen beste xafla bat ere sartzen da, azazkalen azpian pilatutako zikinkeria kendu eta limatu ahal izateko.
Azazkal-moztekoaren mekanismoa bi palankaren konbinazio bat da, ia esfortzurik gabe ebaketa-presio handia egitea ahalbidetzen duena. Heldulekua bigarren mailako palanka bat da, eta bi ebaketa-orriak sakatzen ditu lotu arte. Hostoek indar handiz jokatzen dute, eta hirugarren mailako palanka-konbinazio bat sortzen dute. Hostoen ahoek mugimendu laburra egiten dute azazkalak eskaintzen duen erresistentzia gainditzeko.
Tamainagatik, etxeko azazkal-moztekoak eta bidaietakoak, txikiagoak, bereiz daitezke. Haurrentzako azazkal-moztekoak ere badaude, haurrentzako motiboekin apainduta.

## Erreferentziak

* ↑ Euskalterm: [Norbere Irudia, Ile-apaindegiak eta Estetika Hiztegia] [2009] eta [Hipermerkatuetako Produktuak Hiztegia] [2009]

## Kanpo estekak

* Datuak: Q270380
* Multimedia: Nail cutters / Q270380
# Azazkal inkarnatu

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Azazkal inkarnatua edo erpurukoa larruazaleko inflamazio mingarria da, azazkal-ohearen alboaldean kokatua, azazkala inguruko ehunetan sartu eta sakontzen delako. Inflamazioaz gain zorne-jarioa ere ager daiteke. Normalean oineko behatz lodiaren azazkalean gertatzen da.

## Etiologia

Horien agerpenaren arrazoiak anitzak izan daitezke, besteak beste, azazkalak modu desegokian moztea, onikofagia, gehiegizko izerditzea (hiperhidrosia), oinetako desegokiak, traumatismoak, martxaren alterazio biomekanikoak, gehiegizko pisua, anomalia anatomikoak, adibidez oin luzeegiko hatz lodia. Batzuetan, badirudi gaitza agertu aurreko dispozisio genetikoa dagoela.

## Klinika

Edozein hatzetako azkazalari eragin diezaiokeen arren, bai eskuetan, bai oinetan, ohikoagoa da oineko hatz lodian. Nagusi da 20 urtetik beherako nerabeetan; ohikoagoa da gizonezkoetan ( % 62) emakumezkoetan baino ( % 38). Prozesuaren bilakaeran hiru fase bereizten dira: lehenengo edo hasierako fasean mina, tumefakzioa eta eritema dago; bigarren fasean, abzesu-fasea ere esaten zaio; sintomak areagotu egiten dira, eta, horren ondorioz, azazkal-tolesturak azazkal-xafla gainditzen du. Granuloma bat sortzen da, exudatua, hasiera batean serosoa dena, baina infektatzeko joera du, eta, horren ondorioz, exudatu egiten da pazientea, purulentuz, eta gaizki usaintzen da. Hirugarren fasean, hantura kronikoko prozesu bat gertatzen da, ungeo-ildoa estaltzen duen granulazio-ehuna eratuz. Azkenik, kasurik larrienetan, onikolisi partziala edo osoa gertatzen da, eta azpiko hezurra infektatu daiteke, osteomielitisa eta, salbuespen gisa, sepsia eraginez. Gaixotasuna, tratatzen ez bada, kronifikatzeko joera dago, ziklo-aldiekin hobetzen eta larriagotzen dena.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Euskalterm: [Norbere Irudia, Ile-apaindegiak eta Estetika Hiztegia] [2009]
* ↑ Euskalterm: [Hiztegi terminologikoa] [2009]
* ↑ (Ingelesez) Alfonso Martínez-Nova, Raquel Sánchez-Rodríguez, David Alonso-Peña. (2007ko iraila-urria). «A New Onychocryptosis Classification and Treatment Plan» Journal of the American Podiatric Medical Association 97 (5).

## Kanpo estekak

* Datuak: Q1060425
* Multimedia: Ingrown nail / Q1060425
# Azazetako mendatea

Azazetako mendatea Arabaren ekialdean dago kokatuta, Burgu eta Azazeta (Arraia-Maeztu) herrien artean. Gaina 887 metroko altueran dago.
Gasteiz eta Lizarra arteko errepidea gain honetatik igarotzen da.

## Gerra Zibila

1937ko martxoaren 31n Azazetako sarraskia deritzona burutu zen: frankistek, Gasteizko kartzelan zeuden preso sozialista eta abertzaleak bertatik atera, eta Azazetako mendatera eraman zituzten, bertan tiroz hilez. Guztira, hamazazpi pertsona erail zituzten, tartean errepublikako Gasteizko alkate izandako Teodoro Gonzalez de Zarate.

## Ikus, gainera

* Euskal Herriko mendateak

## Erreferentziak

* ↑ Egaña, Iñaki. (2009). Los crímenes de Franco en Euskal Herria, 1936-1940. Txalaparta, 132-133 or. ISBN 9788481365597..

## Kanpo estekak

* (Gaztelaniaz) Azazetako mendatean fusilaturiko pertsonei 2007an eginiko omenaldia Ahaztuak elkartearen webgunean.
* Datuak: Q12254561
* Multimedia: Puerto de Azáceta / Q12254561
# Azazkal

Azazkala (edo azkazala, ezkazala, eskazala, ezkizala) hatzen bukaera babesten duen estaldura da. Lurreko ornodun gehienek dituzte, batzuek atzapar forman eta beste batzuek —gizakiok, adibidez— azkazal forman. Gizakiok hogei azazkal ditugu: hamar hatzetan, bana, eta hamar behatzetan, beste hainbeste (bakoitzaren muturrean bat, alegia).
Gizakion azazkalak egunero gutxi gorabehera 0,01 zentimetro hazten dira eta, beraz, etengabe eraldatuz eta berriztatuz doaz. Kultura batzuetan margotu egiten dituzte, batez ere emakumeek. Ekialdeko hainbat kulturatan, azkazal luzeak izateak noblezia esan nahi du, eskuekin lan egiten ez dutela erakusten baitu.

## Erreferentziak

* ↑ Euskaltzaindiak onartuak ditu azazkal eta azkazal, baina bietatik lehena hobetsita; hatzazal, berriz, ez du onartu euskara baturako (Hiztegi Batua).

## Ikus, gainera

* Azazkal-esmalte
* Hatz-bizar

## Kanpo estekak

* Datuak: Q36864
* Multimedia: Nails / Q36864
# Azazkal-esmalte

Azazkal(etako) esmaltea, azazkal(etako) pintura edo azazkal(etako) berniza azazkalak margotzeko erabiltzen den produktu kosmetikoa da. Besteak beste, nitrozelulosa, toluenoa eta formaldehidoa duten konposatu organikoez egina dago.
Margoa esmalte-kentzeko izeneko produktuarekin ezabatzen da. Alabaina, azetonarekin ere ken daiteke.

## Ikus, gainera

* Makillajea

## Kanpo estekak

* Datuak: Q223807
* Multimedia: Nail polish / Q223807
# Azcapotzalco

Azcapotzalco Mexikoko udalerri bat da. Mexiko Hirian kokatua dago. 2010ean 414.711 biztanle zituen 33,54 km²ko azaleran.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q994867
* Multimedia: Azcapotzalco Municipality / Q994867
# Azcona (argipena)

Azcona euskarazko Azkona izenaren espainierazko grafia da, eta hainbat adiera ditu:

## Deitura

* Abel Azcona, artista.
* Julián Azcona eta Marcos Azcona anaiak, XIX. mendeko argentinar militarrak.
* Rafael Azcona (1926 - 2008), espainiar gidoigilea.
* José Azcona del Hoyo (1927 - 2005), Hondurasko presidentea.
* Elizabeth Azcona Cranwell (1933 - 2004, argentinar idazlea.
* Ladislao de Arriba Azcona, Lalo Azcona (1951 -), asturiar kazetari eta enpresaburua.
** Fundación Azcona, Lalo Azcona kazetariak bultzatua.

## Beste batzuk

* Estudios Azcona, Mauro eta Víctor Azkona anaiek Barakaldon sortutakoa.

## Ikus, gainera

* Azkona
# Azcuénaga (Buenos Aires)

Azcuénaga Argentinako Buenos Airesko probintziako dagoen hiria da.

## Izena

Bere izena euskal emigranteen ondorengoa.
Azkuenagako herriak Migel Azkuenagaren omenez jasotzen du izen hori. Migel Azkuenaga Lehen Gobernu Batzarreko kidea zen 1810ean, eta Argentinako historian ibilbide luzea izan duen militar bat. San Antonioren "Gustavo Chertudi" 2011ko urriaren 5etik aurrera, Haurren Lorategiak, 909 zk., "Miguel de Azcuénaga" izena darama, establezimenduaren Zilarrezko Ezteiak betetzean ezarritako izena.

## Historia

Herriko lehen saltokietako bat, Casa Terrrén bezala ezagutzen den sorta orokorren biltegia izan zen, honen lehen izen soziala, Azkuenagan, José Terrén eta Félix Castrillo espainiarrek osatutako "Terrén y Castrillo" izan zelarik. 1885ean ezarri zen El Sol biltegiko sukurtsal gisa, gaur egungo Lujan hirian, non gaur egun Basilika Nazionalaren santeria altxatzen den.
Pedro Gaillardu euskal herritarra, errementaria, bere lehen biztanleetako bat izan zen. Bere Errementari eta Arotzeriak bere etxeko hondoetan zeukan. Zalgurdiak eraikitzen zituen (bolantak, berlinak, gurdiak, txatak). Jose Adolfo Gaillardu idazle kostunbrista, poeta eta kazetariaren eta Claudio Gaillardu bere semearen arbasoa da.
Fonda, biltegi, jatetxe eta hotel negozioak ere jarri ziren. Lehenengoa Carnigliako Fonda izan zen, gaur egun Apolo Kluba altxatzen den tokia, eta urte askoan mantendu zen beste bat Fonda "el Piamonte" edo "fonda de Sforzini" izan zen, non abeslari nazionalak, pailazoak eta artista transhumanteak aritu ziren.

## Kokapena

Denbora luzez, Antxorena, probintziaren hego zati handi bat bezala, probintziatik oso bereizita egon zen. Bere harreman zuzenena Panpako herriekin zen, General Pico, Realicó, Victórica eta Santa Rosa kasu. Izan ere, azken hamarkadan, probintziako gobernuak ahalegin handia egin du ibilbide-sare igarokor bat eraikitzeko, landa-eremua elektrifikatzeko, etab., eta hori guztia eskualde horretako biztanleek sentitzen zuten marjinazio-sentsazio handia iraultzen hasi da. Antxorena San Luis hiriburutik 330 km-ra dago, Villa Mercedesetik 250 km-ra. 1902ko uztailaren 25ean, dekretu bidez, izena eman zitzaion 5 000 hektareatan. Josefa Antxorenak eta Juan Esteban Antxorenak emandako lurrak.

## Demografia

2010ko estimazioen arabera 312 biztanle zituen.

## Erreferentziak

* ↑ (Gaztelaniaz) «Azcuénaga, entre la nostalgia y la esperanza» www.lanacion.com.ar (Noiz kontsultatua: 2020-09-16).

## Kanpo estekak

* Azcuénaga hiriko turismo bulegoa
* Datuak: Q5715049
* Multimedia: Azcuénaga / Q5715049
# Azealia Banks

Azealia Amanda Banks (Harlem, New York, 1991ko maiatzaren 31) estatubatuar raperoa, abeslaria eta abestigilea da. 212 izeneko single arrakastatsuari esker egin zen ezaguna nazioartean 2011n.
2014an estudioko lehen diskoa argitaratu zuen (Broke With Expensive Taste).

## Diskografia
### Estudioko diskoak

* Broke With Expensive Taste (2014)

## Erreferentziak

* ↑ «Azealia Banks» Gaztezulo 2012-12-13 (Noiz kontsultatua: 2020-05-07).
* Datuak: Q271385
* Multimedia: Azealia Banks / Q271385
# Aubrey Kate

Aubrey Kate (Las Vegas, Nevada, Ameriketako Estatu Batuak, 1992ko azaroaren 7a) estatubatuar emakumezko aktore pornografiko transexuala da.

## Bizitza

Las Vegas hirian jaio zen 1992ko azaroaren 7an. Gizon jaio bazen ere, bere burua emakumetzat du eta 17 urte zituenean hormona-tratamendua egiten hasi zen. Unibertsitatean ikasten hasi zenean, hainbat klubetako dantzari transexuala hasi zen lanean. Dantzalditako batean Kink.com elkarteko ekoizle bat ezagutu zuen eta honek zinemagintza pornografikoan sartzera gonbidatu zuen.
2013ko uztailean, 20 urte zituela, pornografia transexualaren industrian hasi zen aktore. Lehenengo agerraldia Shemalestrokers web-atarian egin zuen.
Ondoren industriako beste ekoiztetxetarako lanean hasi zen, hala nola, Evil Angel, Mile High, Kink, Third World Media, Transsensual, Devil's Films, Third World Media eta Pure Play Media. Harrezkeroztik aktore pornografiko transexualik ezagunenetako bat da eta bere ibilbidean zehar hainbat sari eta izendapen lortu ditu.

## Sariak eta izendapenak

| Urtea | Saria | Emaitza | Kategoria | Lana |
| 2013 | Tranny Awards | Proposatua | Bakarkako Modelorik Onena | — |
| 2013 | Tranny Awards | Proposatua | Aurpegi Berririk Onena | — |
| 2013 | Tranny Awards | Proposatua | Antzezpen hardcorerik onena | — |
| 2014 | XBIZ Saria | Proposatua | Urteko aktore transexualik onena | — |
| 2015 | Transgender Erotica Awards | Irabazlea | Ikusleen saria | — |
| 2015 | Transgender Erotica Awards | Proposatua | Antzezpen hardcorerik onena | — |
| 2015 | Nightmoves | Proposatua | Aktore transexualik onena | — |
| 2015 | Nightmoves Fan Awards | Proposatua | Aktore transexualik onena | — |
| 2015 | XBIZ Saria | Proposatua | Urteko aktore transexualik onena | — |
| 2016 | AVN Saria | Proposatua | Urteko aktore transexualik onena | — |
| 2016 | AVN Saria | Proposatua | Sexu transexualeko agerraldirik onena | Trans X-Perience 3 |
| 2016 | AVN Saria | Proposatua | Zaleen saria: aktore transexualik onena | — |
| 2016 | Nightmoves | Proposatua | Aktore transexualik onena | — |
| 2016 | Nightmoves Fan Awards | Proposatua | Aktore transexualik onena | — |
| 2016 | XBIZ Saria | Proposatua | Urteko aktore transexualik onena | — |
| 2017 | AVN Saria | Irabazlea | Urteko aktore transexualik onena | — |
| 2017 | AVN Saria | Proposatua | Sexu transexualeko agerraldirik onena | Transsexual Girlfriend Experience |
| 2017 | AVN Saria | Irabazlea | Zaleen saria: aktore transexualik gogokoena | — |
| 2017 | AVN Saria | Irabazlea | Zaleen saria: web kamerako artista transexualik onena | — |
| 2017 | Transgender Erotica Awards | Proposatua | Antzezpen hardcorerik onena | — |
| 2017 | Transgender Erotica Awards | Proposatua | Agerraldirik onena | TS Seduction |
| 2017 | Transgender Erotica Awards | Proposatua | Agerraldirik onena | Pure TS |
| 2017 | XBIZ Saria | Irabazlea | Urteko aktore transexualik onena | — |
* Datuak: Q26838783
* Multimedia: Aubrey Kate / Q26838783